El manual del Kiten

# El manual del Kiten

Katz-Brown, Jason `<jason@katzbrown.com>`

Moctezuma, Daniel E. `<democtezuma@gmail.com>`

Traductor: Antoni Bella
revisió Aplicacions 20.12 (28 de desembre de 2020)

Avís legal

El Kiten és una eina de referència/estudi del japonès per al KDE.

Capítol 1. Introducció
Introducció

# Capítol 1. Introducció

El Kiten és un conjunt de 3 eines amb múltiples funcions. En primer lloc, és un pràctic diccionari anglès a japonès i japonès a anglès. En segon lloc, és un diccionari de kanji, amb múltiples formes de veure caràcters específics. En tercer lloc, és una eina d'ajuda per a aprendre kanji.

Cadascun d'aquests modes es tracta en el seu propi capítol.

Capítol 2. Usar el diccionari
Usar el diccionari

# Capítol 2. Usar el diccionari

El mode més bàsic del Kiten és com un diccionari per a cercar paraules en anglès i japonès. També podeu afegir altres diccionaris a la llista del Kiten.

El Kiten utilitza Edict i Kanjidic d'en Jim Breen com els diccionaris predeterminats. Trobareu més informació al lloc web de l'Edict i al lloc web del Kanjidic.

## Cercar paraules

Per a cercar paraules en qualsevol idioma, escriviu-les a l'editor de text (molt semblant a la barra d'adreces del Konqueror) i premeu Retorn o el botó Cerca a la barra d'eines (una vegada més, com la del Konqueror). Llavors, el Kiten cercarà la paraula.

Podeu introduir termes en kanji, kana i anglès, i obtindreu els resultats des del Kiten. Aquests resultats de la cerca apareixeran a la gran vista de resultats que ocupa la major part de la finestra del Kiten.

### Filtratge

Moltes vegades voldreu filtrar paraules rares de la cerca. El Kiten ho farà per vosaltres si activeu Cerca → Filtra les rares.

### Nota

El filtratge d'entrades rares no està admès per tots els fitxers de diccionari. La majoria, excloent els dos diccionaris proporcionats de manera predeterminada amb el Kiten.

### Paraules usuals/inusuals

Una altra forma de separar la informació és filtrar les paraules usuals i inusuals, això és útil quan voleu centrar-vos en paraules usuals i/o interessar-vos en les inusuals. L'única diferència entre les opcions Filtra les rares/inusuals i Usual/Inusual és que aquí també obtindreu els resultats rars/inusuals.

Cerques avançades
Cerques avançades

## Cerques avançades

El Kiten admet cerques més avançades que les senzilles cerques normals de paraules.

### Cerques a l'inici/final/onsevulga

A més d'una cerca amb Concordança exacta, el Kiten té tres modes de cerca addicionals.

Per a cercar l'inici d'una paraula, en comptes de prémer el botó Cerca a la barra d'eines o prémer Retorn a l'entrada de text a la barra d'eines, escolliu utilitzant Cerca → Tipus de concordança → Concordança a l'inici. De la mateixa manera, per a cerques al final o onsevulga, escolliu Cerca → Tipus de concordança Concordança onsevulga o Concordança al final per a cercar el text onsevulga o al final d'una paraula. Aquests modes de cerca funcionen per a les cerques en ambdós idiomes.

### Cerques per tipus de paraula

El Kiten admet les cerques per tipus de paraula, com ara: verb, substantiu, adjectiu, adverbi, prefix, sufix, expressió o de qualsevol tipus. D'aquesta manera podreu filtrar els resultats de la manera més convenient.

### Cerques als resultats

El Kiten també pot ajudar a refinar les vostres cerques permetent-vos cercar un text nou en els resultats generats per una cerca anterior. Per a fer-ho, senzillament escolliu Cerca → Cerca als resultats per a dur a terme la cerca. De la mateixa manera per a les cerques a l'inici/final/onsevulga, això també funciona per a ambdós idiomes.

Capítol 3. Cercar kanji
Cercar kanji

# Capítol 3. Cercar kanji

El Kiten té característiques que faciliten la cerca d'un kanji entre els més de 14.000 en el diccionari predeterminat.

### Nota

En fer clic a qualsevol kanji a la vista de resultats principal es mostraran els detalls d'aquest kanji en particular. De vegades, aquesta pot ser la manera més ràpida de cercar un kanji.

### Suggeriment

Les cerques de kanji també es filtren en funció de si està marcada l'opció Cerca → Filtra les rares.

## Cercar de forma normal

Podeu cercar amb cadenes de cerca en anglès i japonès de la mateixa manera que amb el diccionari normal.

Cercar de forma radical
Cercar de forma radical

## Cercar de forma radical

És possible utilitzar el diàleg de cerca radical del Kiten per a cercar kanjis amb una combinació de radicals i un cert compte de traços. Cerca → Selector de radicals per a obrir el diàleg de cerca radical.

Per a escollir els radicals que estaran al vostre kanji, seleccioneu-ne un des dels botons a la part inferior de la finestra. Per a mostrar els radicals possibles seleccionant-los a partir d'aquests botons amb un cert nombre de traços, escolliu aquest nombre de traços des dels botons de selecció de valors just a sobre dels botons. Els radicals que escolliu apareixeran a la part superior del quadre de llista.

Per a escollir quants traços haurà de tenir el vostre kanji, només cal introduir els valors en els botons de selecció de valors per sota de l'àrea de resultats.

Per a dur a terme la cerca, premeu el botó que concorda amb el kanji que voleu cercar.

Cercar per grau
Cercar per grau

## Cercar per grau

Per a obtenir una llista de tots els kanjis en un grau determinat, introduïu-lo al quadre de cerca com «G:1» (G: és l'etiqueta kanjidic de grau).

Cercar per traços
Cercar per traços

## Cercar per traços

Per a obtenir una llista de tots els kanjis amb un cert nombre de traços, introduïu aquest número al quadre de cerca, «S:2».

Llista de kanjis
Llista de kanjis

## Llista de kanjis

Aquesta part del navegador de kanjis permet visualitzar una llista de kanjis filtrada per grau i nombre de traços. En fer clic sobre un kanji obtindreu informació detallada sobre seu. El navegador de kanjis separa la llista en kanjis Jōyō, Jinmeiyō i no Jōyō. Tots aquests kanjis estan disponibles gràcies al diccionari KANJIDIC.

Informació de kanji
Informació de kanji

## Informació de kanji

Aquesta part mostra informació detallada sobre un kanji, com ara: ordre dels traços de kanji, nombre de traços, lectures i significats.

Capítol 4. Miscel·lània
Miscel·lània

# Capítol 4. Miscel·lània

En aquest capítol es descriuen les diverses característiques que es poden utilitzar en ambdós modes a la finestra principal del Kiten.

## Historial

El Kiten manté un registre de totes les consultes en el camp d'entrada. Podeu veure els últims resultats fent clic sobre la marca de selecció a la dreta del camp d'entrada. Per a avançar un pas en l'historial, escolliu Ves → Endavant. Per a anar cap enrere en l'historial, escolliu Ves → Enrere.

Lletres
Lletres

## Lletres

Podeu escollir la lletra que utilitzarà el Kiten en la seva vista de resultats. Aneu al diàleg de configuració del Kiten, el qual es pot obrir escollint Arranjament → Configura el Kiten.... Seleccioneu la pàgina Lletra del diàleg i seleccioneu-la en el selector de lletres.

### Nota

El sistema de substitució de lletres de les Qt™ fa que una lletra japonesa sempre sigui substituïda per caràcters japonesos, encara que la lletra especificada no els inclogui. Per tant, podreu escollir qualsevol lletra al selector i encara es mostrarà tot bé.

Capítol 5. Crèdits i llicència
Crèdits i llicència

# Capítol 5. Crèdits i llicència

Copyright del Kiten 2001, 2002 Katz-Brown, Jason

Equip de desenvolupament

- Katz-Brown, Jason `(jason AT katzbrown.com)` - Autor original.

- Stevens, Neil `(neil AT qualityassistant.com)` - Simplificació del codi, suggeriments de la IU.

- Jim Breen `(jwb AT csse.monash.edu.au)` - Va escriure el xjdic, del qual el Kiten manlleva codi, i també el generador del fitxer d'índex del xjdic. També és l'autor principal de «edict» i «kanjidic», els quals són requisits essencials del Kiten.

- Paul Temple `(paul.temple AT gmx.net)` - Adaptació a KConfig XT i correcció d'errors.

- David Vignoni `(david80v AT tin.it)` - Icona SVG.

- Joe Kerian `(jkerian AT gmail.com)` - Reescriptura per al KDE 4.

- Eric Kjeldergaard `(kjelderg AT gmail.com)` - Reescriptura per al KDE 4.

- Daniel E. Moctezuma `(democtezuma AT gmail.com)` - Millores en el sistema de desinflexió, actualitzacions dels diccionaris per a «edict» i «kanjidic», millores de la IGU, navegador de kanjis, correcció d'errors, simplificació i poliment del codi.

Copyright de la documentació 2002, Katz-Brown, Jason

Copyright de la documentació 2012, Daniel E. Moctezuma

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.